《倒犯》
宋代·方千里

尽日、任梧桐自飞，翠阶慵扫。闲云散缟。秋容莹、暮天清窈。

斜阳到地，楼阁参差帘栊悄。嫩袖舞凉飔，拂拂生林表。

荡尘襟，写名醥。

携手故园，胜事寻踪，松篁幽径窎。曲沼瞰静绿，荫檐影、龟鱼小。

信倦迹、归来好。倩叮咛、长安游子道。任鬓发霜侵，莫待菱花照。

醉乡深处老。

作者简介：[约公元一一二二年前后在世]字不详，信安人。生卒年均不详，据况周颐考证，为“孝宗时人”。官舒州签判。其他事迹不详。千里会和周邦彦词，有和清真词一卷。《四库总目》或以杨泽民所和，合刻为三英集，傅於时。